Kabupaten Tanah Datar

**Kabupaten Tanah Datar** nya sebengkah kabupaten ke nadai tasik ba provinsi Sumatera Barat, Indonesia. Kabupaten tu ngembuan pemesai 1,337.1&nbsp;km2 sereta penyampau tubuh 338,484 iku maya Pengawa Ngitung Tubuh taun 2010, ke niki nyadi 371,704 maya Pengawa Ngitung Tubuh taun 2020. Anggar rasmi naka tengan taun 2023 iya nya 383,676 iku - ti mungkur 193,190 iku lelaki enggau 190,490 iku indu. Indu nengeri kebupaten tu Batusangkar. Nengeri Padang Panjang ari sukut geografi bepalan dalam kandang menua kabupaten tu tang nengeri tu numbuhka sebengkah kandang mengeri autonomi (*kota otonom*) kediri.

Tanah Datar ngembuan beberapa iti palan dagang temuai nyengkaum Istana Pagaruyung (*Istano Pagaruyuang*) enggau muzium kediri, inskripsyen batu dalam jaku Sanskrit enggau Melayu ari abad ke-14, beberapa palan ti ngundan megalit (*batu tagak*), sereta kampung Pandai Sikat (*Pandai Sikek*), ke alai kain *[[songket]]* (*kain balapak*) digaga. Bagi menua utara Danau Singkarak bepalan ba Tanah Datar. Lumba chapi tradisional, *[[pacu jawi]]* mega nyadi ba kabupaten tu.

## Pelilih menua
Tanah Datar dibagi ngagai empat belas bengkah pelilih menua (*kecamatan*), dirintaika ba baruh tu enggau kandang menua sida sereta penyampau tubuh sida ba Pengawa Ngitung Penyampau Mensia taun 2010 sereta taun 2020, begulai enggau anggar rasmi naka tengan taun 2023. Jadual nya mega nyengkaum endur palan pentadbiran pelilih menua, penyampau kampung pentadbiran (*nagari*) ba tiap pelilih menua, enggau kod pos iya.

## Geografi
Ari sukut geografi, Kabupaten Tanah Datar bepalan ba tengah Provinsi Sumatera Barat, ba Latitud 00º17" Selatan - Latitud 00º39" Selatan enggau Longitud 100º19" Timur – Longitud 100º51" Timur. Altitud pukul rata kabupaten tu 400 ngagai 1000 meter ari tikas tasik.

Kabupaten Tanah Datar bepalan ba entara dua buah gunung iya nya Gunung Marapi enggau Gunung Singgalang. Topografi tu dikuasa kandang endur bebukit lalu ngembuan dua pertiga danau Singkarak.

Ari sukut rama, gaya hari ba Kabupaten Tanah Datar sederhana enggau pengangat entara 12 °C–25 °C enggau pukul rata ujan lebih ari 3,000 mm setaun. Tebal agi ujan tu nyadi ari bulan September ngagai Februari. Ujan ti tinggi tu ngasuh ai chukup, lalu enggau nya ulih ngasuh dagang betanam betupi ti luas ulih dikemansang.

## Ekonomi
Kabupaten Tanah Datar nyadi kandang endur betanam betupi, lebih 70% ari penyampau tubuh gawa ba sektor betanam betupi, betanam betupi utai tanam pemakai, kebun dandang besai, pengawa berikan, enggau nupi jelu. Pia mega dagang komuniti ba sektor bukai mega bepelasarka pengawa betanam betupi baka dagang temuai enggau industri mit tauka agro-industri. Rayat Tanah Datar mega dikelala rindu nyimpan duit enggau penyampau duit simpan mensia mayuh sepenyampau IDR 223 bilion dalam taun 2004.

Potensi ekonomi Kabupaten Tanah Datar ulih dikategorika ngagai tiga kategori iya nya: Amat Bepotensi, Bepotensi, enggau Enda Bepotensi. Sektor betanam betupi ti bisi potensi dikemansang iya nya ubi kayu, kubis, getah, tebu, nupi chapi dagin, nupi kuda, nupi kambin dagin, nupi manuk sapi, nupi manuk ukai baka, nupi itik, enggau nupi ikan ai tawas. Sektor bukai ke ngembuan potensial besai dikemansang iya nya industri ngaga begunan sivil, pedagang runchit produk pemakai ke diproses, dagang langkau telekomunikasyen, pedagang barang kenang, enggau dagang temuai besejarah. Kabupaten Tanah Datar ngembuan potensial nyau deka semua sektor betanam betupi kelimpah ari cengkeh, insap, bayam, enggau lada. Sektor ngelumbung ti bisi potensi dikemansang iya nya pengawa ngali batu kapur enggau batu kerikil.

## Dagang temuai

Ba Kabupaten Tanah Datar kemaya hari tu, agi mayuh relik sejarah asal Minangkabau, baik nya dalam tukuh objek tauka atur budaya asal Minangkabau. Ikrar *Adat Basandi Syarak, Syarak Basandi Kitabullah* ke mega dikelala enggau nama Sumpah Satie datai ari Tanah Datar, iya nya di Bukit Marapalam, Puncak Pato, Pelilih Menua Lintau Buo Utara.

Palan dagang temuai besejarah di Kabupaten Tanah Datar nyengkaum Istana Pagaruyung (*Istano Basa Pagaruyuang*), , Puncak Pato, Inskripsyen Adityawarman (*Prasasti Adityawarman*), ,  (*Rumah Gadang Balimbing*), Waterwheel, , Kampung Tuai Pariangan (*Nagari Tuo Pariangan*), Fort van der Capellen, Batu Batikam, enggau Istana Raja (*Istano Rajo*). Berebak enggau nya, ungkup dagang temuai asal enggau budaya di Kabupaten Tanah Datar, bisi Lembah Anai, Panorama Tabek Pateh, Genturung Pendiau Pariangan, Tasik Singkarak, Bukit Batu Patah, enggau Ngalau Pangian.

## Penyanding

## Laman web bukai

*  Lambar web